钦定古今图书集成/理学汇编/文学典/第098卷 > 张宁
## 钦定古今图书集成/理学汇编/文学典/第098卷 > 张宁

按《列朝诗集》：宁字静之，海宁人。景泰五年进士，授礼
科给事中。成化中，奉使朝鲜，陪臣朴元亨为馆伴，从
游太平馆，静之赋百韵，朴随手和之，殊不相下。静之
得“溪流残白春前雪，柳折新黄夜半风”之句，朴乃阁
笔曰：“不能属和矣。”在省垣与叶盛、林聪齐名，大臣忌
之，出为汀州知府，与岳正同日拜命致仕家居凡三
十年，无子。有二妾曰寒香、晚翠，剪发自誓，不下楼者
四十年。诏旌为双节。静之《题士女图》，落句云：“阳春宛
宛白日暮，空抱花枝归洞房。”人以为诗谶。